joelniklaus/EU_Wikipedias huggingface dataset:
Süvakosmose sidevõrk

Süvakosmose sidevõrk (DSN) on NASA sidevõrk, mida kasutatakse side pidamiseks süvakosmoses paiknevate NASA ja teiste agentuuride kosmoseaparaatidega. Sidevõrku juhib NASA nimel JPL ning selle juhtimiskeskus asub Pasadenas, Californias. 

DSN koosneb kolmest rajatisest, mis asuvad Ameerika Ühendriikides, Hispaanias ja Austraalias. Selline antennide paigutus võimaldab sidevõrgul pidevalt kosmoseaparaatidega suhelda, sest seda ei mõjuta Maa pöörlemine. Igas rajatises on vähemalt neli antenni, millest väikseima diameeter on 34 m on suurima oma 70 m.

DSNi antenne kasutatakse peale kosmoseaparaatidega suhtlemise ka raadioastronoomias.

Viited

NASA
Allan Marques Loureiro

Allan Marques Loureiro (enam tuntud lihtsalt kui Allan; sündinud 8. jaanuaril 1991 Rio de Janeiros) on Brasiilia jalgpallur, kes mängib poolkaitsjana Inglismaa kõrgliiga klubis Everton ja Brasiilia jalgpallikoondises.

Ta alustas karjääri kodulinna klubis CR Vasco da Gama. 2009. aastal debüteeris ta klubi põhimeeskonnas. 2011. aastal võitis ta klubiga Brasiilia karikavõistlused.

2012. aasta juunis liitus ta Itaalia kõrgliiga klubiga Udinese. Ta mängis Udinenses kolm hooaega, misjärel suundus Napoli. 2020. aastal tuli ta Napoliga Itaalia kariakvõitjaks. 2020. aasta septembris sõlmis ta lepingu Evertoniga.

2011. aastal tuli Allan Brasiilia kuni 20-aastaste koondisega juunioride maailmameistriks. Brasiilia jalgpallikoondises tegi ta debüüdi 16. novembril 2018 sõprusmängus Uruguay vastu. Ta võitis Brasiilia koondisega 2019. aasta Copa América.

Saavutused 
Vasco da Gama
Campeonato Brasileiro Série B: 2009
Copa do Brasil: 2011
Napoli
Coppa Italia: 2019–20

Brasiilia jalgpallurid
Club de Regatas Vasco da Gama mängijad
Udinese Calcio mängijad
SSC Napoli mängijad
Everton FC mängijad
Serie A mängijad
Sündinud 1991
Krasnoslobodsk (Mordva)

Krasnoslobodsk (mokša Oš) on linn Venemaal Mordva Vabariigis, Krasnoslobodski rajooni halduskeskus.

Linn asub Mokša jõe vasakul kaldal, 107 km Saranskist läänes.

Linnaõigused sai 1780. aastal. Linnas oli suur tulekahju 1817. aastal. Pärast seda ehitati linn uue plaani järgi üles.

Elanike arvu areng:
 7400 (1897)
 6000 (1939)
 6500 (1959)
 10 100 (1979)
 11 300 (1989)
 10 843 (2002)
 10 600 (2005)
 10 151 (2010)
 9713 (2015)
 8828 (2022)

Viited 

Venemaa linnad
Mordva
Vadim

Vadim (vene keeles Вадим) on venepärane mehenimi.

2018. aasta seisuga oli see Eestis esinemissageduselt 70. mehenimi. 1. jaanuari 2018 seisuga oli Eestis eesnimi Vadim 2318 mehel.

Nime tuntud kandjaid 
Vadim Belobrovtsev
Vadim Devjatovski
Vadim Mälk
...

Viited

Välislingid
 

Mehenimed
Ágnes Gergely

Ágnes Gergely (sünninimega Ágnes Guttmann; sündinud 5. oktoobril 1933) on Ungari kirjanik, ajakirjanik ja tõlkija.

Biograafia 
Ágnes Gergely on sündinud Endrődis Alföldis. Tema vanemad on Fenákel Rózsika ja György Guttmann. Kirjanikunime "Gergely" võttis ta Ungari kirjaniku Géza Gárdonyi romaanist "Egeri tähed", sest talle oli muljet avaldanud loo peategelane Gergely Bornemissza ja tema julgus.

Ágnese isa György Guttmann suri holokausti tagajärjel.

1950. aastal töötas lühikest aega tehases, kuid siis läks hoopis Loránd Eötvösi Ülikooli inglise ja ungari kirjandust õppima. Hiljem on Gergely töötanud ka gümnaasiumi õpetajana, raadioprodutsendina ja kirjandusajakirja Nagyvilág toimetajana. Aastatel 1973–1974 võttis ta osa Iowa Ülikooli rahvusvahelisest kirjutamisprogrammist. 

Ágnes Gergely on ungari keelde tõlkinud mitmeid inglise ja ameerika kirjandusteoseid ning pidanud Loránd Eötvösi Ülikoolis inglise kirjanduse loenguid.

1963. aastal avaldas ta oma esimese luulekogu "Ajtófélfámon jel vagy".

1973. aastal ilmus Ágnese esimene novell "tolmács".

Aastatel 1977 ja 1987 pälvis ta Attila Józsefi auhinna ning 2000. aastal Kossuthi auhinna.

Välislingid 

 Ágnes Gergely intervjuu 2003

Sündinud 1933
Ungari kirjanikud
Georgi (eesnimi)

Georgi (vene keeles Георгий) on venepärane mehenimi.

2018. aasta seisuga oli see Eestis esinemissageduselt 179. mehenimi. 1. jaanuari 2018 seisuga oli Eestis eesnimi Georgi 914 mehel.

Nime tuntud kandjaid 
Georgi Dimitrov
Georgi Malenkov
Georgi Žukov
...

Viited

Välislingid
 

Mehenimed
Janno Simm

Janno Simm on eesti visuaalantropoloog, purjesportlane ja muuseumitöötaja.

Isiklikku 
Ants Simmi pojapojapoeg.

Viited

Välislingid

Eesti purjetajad
Eesti Üliõpilaste Seltsi liikmed
Eesti muuseumitöötajad
Sünniaeg puudub
Aktifoto

Kunstiline aktifoto on akti vorm, kus pildil on alasti keha. Kunstilist akti tihti eristatakse erootilisest aktist sellega, et erootilisel aktil on seksuaalselt kutsuv hoiak, poos või pilk. Kunstilisel aktil on muu tegevus, mis ei ole seotud seksuaalsusega, aga pildistatav on alasti.

Kunstilise aktifoto puhul on kõige levinumad järgnevad stiilid:

 Klassikaline akt – tavaliselt hallides toonides mustvalge akt, mis võib vabalt olla ka aktiportree.
 Tumedas tonaalsusega stiil – see, kus enamus pildist on tume ja natuke näha varjust inimest. Tumeda tonaalsusega saab väga hästi pildistada keha kontuure, kus keha meenutab maastikku või mõnda objekti.
 Hele tonaalsus – kui enamus pildist on väga hele ja võib olla isegi üle valgustatud.
 Buduaar – ilupilt, mis on glamuurse tooniga. Subjekt on tavaliselt voodis või akna ääres.
 Looduses või tänavatel – ümbritsev olustik on see, mis lisab pildile lisaväärtuse.
 Fitness akt – fotod, kus tantsitakse, kasutatakse musklite reljeefsust või paindlikust, et pildile mõju anda.

Vaata ka
 Aktifotograafia
 Aktimaal

Välislingid
 Aktifotostuudio artikkel erinevat tüüpi aktifotodest

Fotograafia
UNESCO maailmapärand Kasahstanis

Kasahstani alal on UNESCO maailmapärandi nimistus viis objekti ja 13 objekti kandidaati.

Nimistusse on kantud:
kolm kultuuripärandi objekti:
2003 Qoja Ahmet I'asay'i' mausoleum
2004 Petroglüüfid Tamg'aly arheoloogilisel maastikul
2014 Siiditee. Kaubateede võrgustik Chang'an-Tian Shani koridoris. Ühispärand Hiina ja Kõrgõzstaniga 
kaks looduspärandi objekti:
2008 Saryarqa – Põhja-Kasahstani stepp ja järved
2016 Läänepoolne Tian Shan. Ühispärand Kõrgõzstani ja Usbekistaniga
nimistusse kandideerib alates 1998. aastast veel 13 objekti

Viited

Välislingid
UNESCO maailmapärand Kasahstanis. UNESCO maailmapärandi koduleht. Inglise keeles
Willem Einthoven

Willem Einthoven (21. mai 1860 Semarang – 29. september 1927 Leiden) oli hollandi arst ja füsioloog, kes leiutas 1903. aastal esimese kasutuskõlbliku elektrokardiogrammi ja pälvis selle eest 1924. aastal Nobeli füsioloogia- või meditsiiniauhinna.

Einthoveni isa oli arst Hollandi Ida-Indias Semarangis, kuid ta suri, kui Willem oli alles laps. Ema naasis Hollandisse ning asus lastega elama Utrechti. Willem lõpetas 1885. aastal meditsiini erialal Utrechti Ülikooli.

Juba enne Einthoveni aega teati, et süda tekitab elektrilisi impulsse, kuid nende mõõtmiseks ei olnud muud meetodit, kui elektroodide kinnitamine otse südamelihasele. Pärast oma seadme leiutamist kasutas Einthoven seda mitmete südamehaiguste uurimisel. Ta töötas Leideni ülikoolis.

Einthoven valiti Londoni Kuningliku Seltsi, Leopoldina, Rootsi Kuningliku Teaduste Akadeemia ning Ameerika Kunstide ja Teaduste Akadeemia liikmeks.

Välislingid 

Hollandi arstid
Füsioloogid
Nobeli füsioloogia- või meditsiiniauhinna laureaadid
Sündinud 1860
Surnud 1927
Imar

Imar (Polypodium) on imaraliste sugukonda kuuluv taimeperekond.

Eestis kasvab üks sellesse perekonda arvatud pärismaine liik: kivi-imar (Polypodium vulgare)

Sõnajalgtaimed
Jegor

Jegor (vene keeles Егор) on venepärane mehenimi.

2018. aasta seisuga oli see Eestis esinemissageduselt 212. mehenimi. 1. jaanuari 2018 seisuga oli Eestis eesnimi Jegor 731 mehel.

Nime tuntud kandjaid 
Jegor Borissov
Jegor Gaidar
Jegor Letov
...

Viited

Välislingid
 

Mehenimed
Ruhnu valla lipp

Ruhnu valla lipp on Saare maakonnas asuva Ruhnu valla lipp.

Lipp võeti kasutusele 12. aprillil 2015.

Lipu sinisel kahe lipukeelega väljal on valge kaldrist.

Lipu autor on Ado Tuuga.

Vaata ka 
Ruhnu valla vapp

Viited

Välislingid 
 Ruhnu valla sümboolika Riigikantselei kodulehel

Lipp
Saare maakonna vapid
Ruslan Homtšak

Ruslan Homtšak (ukraina keeles Руслан Борисович Хомчак Ruslan Borõssovõtš Homtšak; sündinud 5. juunil 1967 Rivnes) on Ukraina sõjaväelane, kindralpolkovnik.

Riigi teenistuses 
Ta oli 2017–2019 Ukraina kaitseministeeriumi peainspektor. Oli alates 21. maist 2019 kuni 27. märtsini 2020 Ukraina relvajõudude ülemjuhataja ja kindralstaabi ülem. 27. märtsil 2020 nimetas president Zelenskõi ta uuele Ukraina relvajõudude ülemjuhataja ametikohale. Oli sellel ametikohal 27. juulini 2021.

Auastmed 
 2019 - kindralpolkovnik

Viited

Välislingid 
 Хомчак назвал обновленную команду Генштаба - Liga Novosti, 11.07.2019, 13:50
 Зеленский присвоил Хомчаку звание генерал-полковника - Lb.ua, 06.12.2019

Ukraina sõjaväelased
Sündinud 1967
Ramiro Funes Mori

José Ramiro Funes Mori (sündinud 5. märtsil 1991 Mendozas) on Argentina jalgpallur, kes mängib kaitsjana Saudi Araabia kõrgliiga klubis Al-Nassr ja Argentina jalgpallikoondises. Ta mängib põhiliselt keskkaitsjana, kuid võib mängida ka vasakkaitsja ja kaitsva poolkaitsja positsioonil.

Ta alustas klubikarjääri kodumaal Club Atlético River Plate'is. Klubi põhimeeskonnas debüteeris ta hooajal 2011–12. Ta võitis klubiga arvukalt tiitlivõistlusi, sh tuli Argentina meistriks (2014) ning võitis Copa Sudamericana (2014), Recopa Sudamericana (2015) ja Copa Libertadorese (2015). 2015. aasta Copa Libertadorese finaali teises kohtumises Mehhiko klubi Tigres UANL-i vastu lõi Funes Mori River Plate'i 3:0 võidumängus viimase värava.

2015. aasta septembris liitus ta 9,5 miljoni naelsterlingi eest Evertoniga. Esimese värava Inglismaa kõrgliigas lõi ta 2015. aasta novembris mängus A.F.C. Bournemouthi vastu. Hooaeg 2017–18 jäi tal põlvevigastuse tõttu peaaegu täielikult vahele.

Aastatel 2018–2021 mängis ta Hispaania kõrgliiga klubis Villarreal. Hooajal 2020–21 võitis ta klubiga UEFA Euroopa Liiga.

2021. aasta juulis liitus ta Al-Nassriga.

Debüüdi Argentina jalgpallikoondises tegi Funes Mori 2015. aasta märtsis sõprusmängus El Salvadori vastu. Koondisekarjääri esimese värava lõi ta 6. oktoobril 2016 MM-i valikmängus Peruu vastu. Samal aastal kuulus ta Argentina koondisse Copa América Centenariol.

Tema kaksikvend Rogelio Funes Mori on samuti jalgpallur.

Saavutused 
River Plate
Primera División: 2014
Copa Campeonato: 2013–14
Copa Sudamericana: 2014
Recopa Sudamericana: 2015
Copa Libertadores: 2015
Suruga Bank Championship: 2015
Primera B Nacional: 2011–12
Villarreal
UEFA Euroopa Liiga: 2020–21

Argentina jalgpallurid
Club Atlético River Plate'i jalgpallurid
Everton FC mängijad
Villarreal CF mängijad
Premier League'i mängijad
La Liga mängijad
Sündinud 1991
Ukraina relvajõudude kõrgem ülemjuhataja

Ukraina relvajõudude kõrgem ülemjuhataja (ukraina keeles Верховний Головнокомандувач Збройних сил України) on Ukraina relvajõududes kõrgeim ametikoht, mida täidab Ukraina põhiseaduse kohaselt Ukraina president. Riigi vastu suunatud agressiooni ajal juhib ta Ukraina relvajõudude kõrgema ülemjuhataja peakorterit.

Konstitutsiooniline ja seadusandlik staatus
Kõrgema ülemjuhataja ametikoht seati Ukrainas sisse 1992. aastal. 

Ukraina põhiseaduse § 106 p. 17 kohaselt on Ukraina president Ukraina relvajõudude kõrgem ülemjuhataja. Seda kinnitab ka Ukraina relvajõudude seaduse § 7.

Peakorter 
Ukraina relvajõudude kõrgema ülemjuhataja peakorteri koosseis 2022. aastal:

Vaata ka
Ukraina president

Viited 

Ukraina sõjandus
Mälestusmärk kõikidele metsavendadele

Mälestusmärk kõikidele metsavendadele on metsavendade mälestuseks püstitatud mälestusmärk Järva maakonnas Rassi külas Tagametsas. Mälestusmärgi püstitas Eesti Skautide Ühing.

Vaata ka
Metsavendlus Eestis

Viited

Metsavendlus
Eesti mälestusmärgid
Türi vald
Elmar Vau

Elmar Vau (10. veebruar 1903 Mäo vald – 1. oktoober 1968 Tartu) oli eesti loomaarstiteadlane.

Ta lõpetas 1929. aastal Tartu Ülikooli loomaarstiteaduskonna veterinaararstina. 1932. aastal kaitses ta doktorikraadi tööga "Histoloogilisi uurimusi koduimetajate peensoole dimensionaalsetest ja struktuursetest erinevustest".

Töötas aastatel 1931–1933 Tartu Ülikooli loomaarstiteaduskonna anatoomia kabineti assistendi ja 1933–1937 prosektorina. 1937–1938 oli samas dotsent ja 1938–1940 professor. 1940–1951 oli professor ja juhataja koduloomade anatoomia kateedris ja 1951–1968 professor Eesti Põllumajanduse Akadeemia (EPA) anatoomia kateedris. Aastatel 1956–1961 oli ta ühtlasi EPA veterinaariateaduskonna dekaan.

Oli Loomaarstide Koja liige.

Viited 

Eesti loomaarstiteadlased
Tartu Ülikooli loomaarstiteaduskonna professorid
Eesti Maaülikooli professorid
Tartu Ülikooli loomaarstiteaduskonna vilistlased
Sündinud 1903
Surnud 1968
395 eKr

Aasta 395 enne Kristuse sündi ehk meie ajaarvamist. Vana-Roomas oli see CCCLIX (359.) aasta ab urbe condita.

Sündmused
...

Sündinud
...

Surnud
Lysander, Sparta väepealik ja admiral (inglise admiral)
427 eKr

Aasta 427 enne Kristuse sündi ehk meie ajaarvamist. Vana-Roomas oli see CCCXXVII (327.) aasta ab urbe condita.

Sündmused
Vana-Rooma konsuliteks olid Gaius Servilius Structus Ahala ja Lucius Papirius Mugillanus.
...

Sündinud
...

Surnud
Archidamus II, Sparta kuningas

420. aastad eKr
Nino Niederreiter

Nino Niederreiter (sündinud 8. septembril 1992 Churis) on Šveitsi jäähokimängija, kes mängib NHL-i klubis Nashville Predators ründajana paremal äärel.

Ta alustas klubikarjääri Šveitsi klubis HC Davos. Hooajal 2009–10 suundus ta mängima Põhja-Ameerikasse, liitudes Western Hockey League'i klubiga Portland Winterhawks. 2010. aastal valis New York Islanders ta NHL-i draftis viienda valikuna. NHL-is tegi ta debüüdi 9. oktoobril 2010, saades Islandersi ajaloo noorimaks mängijaks NHL-is. Esimese värava lõi ta 13. oktoobril 2010 mängus Washington Capitals. 18 aasta ja 35 päeva vanuselt sai ta Islandersi noorimaks skoorijaks läbi aegade ja viiendaks noorimaks NHL-is pärast 1967. aastat. Sama aasta oktoobris naasis ta Winterhawksi. 2011–12 pääses ta NHL-is väljakule 55 mängus, kuid kogus neis vaid ühe punkti. Kogu hooaja 2012–13 mängis ta American Hockey League'i klubis Bridgeport Sound Tigers.

2013. aasta juunis liitus Niederreiter Minnesota Wildiga. Klubi põhikoosseisu liikmena lõi ta hooajal 2013–14 14 väravat ja kogus 36 punkti. Wildi meeskonnas mängis ta kokku kuuel hooajal ning edukaimaks jäi 2016–17, kui ta lõi 25 väravat ja kogus 57 punkti.

2019. aasta jaanuaris liitus ta Carolina Hurricanesiga, kus mängis neli hooaega.
 
2022. aasta juulis sõlmis ta kaheaastase lepingu Nashville Predatorsiga.

2013. ja 2018. aasta maailmameistrivõistlustel on ta Šveitsi jäähokikoondise koosseisus võitnud hõbemedali.

Viited

Välislingid 
 Nino Niederreiter NHL.com lehel
 Nino Niederreiter hockeydb.com lehel

Šveitsi jäähokimängijad
HC Davosi mängijad
New York Islandersi mängijad
Minnesota Wildi mängijad
Carolina Hurricanesi mängijad
Nashville Predatorsi mängijad
Sündinud 1992
Cristian Ramírez

Cristian Leonel Ramírez Zambrano (sündinud 12. augustil 1994 Santo Domingos) on Ecuadori jalgpallur, kes mängib vasakkaitsjana Venemaa kõrgliiga klubis Krasnodar ja Ecuadori jalgpallikoondises.

Ta alustas klubikarjääri kodumaal Independiente DV-s, mille põhimeeskonnas debüteeris ta 2011. aastal.

2013. aastal liitus ta Saksamaa klubiga Fortuna Düsseldorf, mille koosseisus mängis ta hooajal 2013–14 Saksamaa esiliigas. 2014. aastal liitus ta teise Saksamaa esiliiga klubiga 1. FC Nürnberg. Samal hooajal suundus ta Ungarisse, liitudes sealse kõrgliiga klubiga Ferencvárosi TC. Hooajal 2015–16 tuli ta klubiga Ungari meistriks.

2017. aasta jaanuaris sõlmis ta nelja ja poole aasta pikkuse lepingu Krasnodariga.

Debüüdi Ecuadori jalgpallikoondises tegi Ramírez 20. novembril 2013 sõprusmängus Hondurase vastu. Koondisekarjääri esimese värava lõi ta 6. oktoobril 2016 MM-i valikmängus Tšiili vastu. Ta kuulus Ecuadori jalgpallikoondisse 2016. aasta Copa América Centenariol.

Saavutused 
Ferencváros
Ungari liiga: 2015–16
Ungari karikas: 2014–15, 2015–16
Ungari liigakarikas: 2014–15

Ecuadori jalgpallurid
1. FC Nürnbergi jalgpallurid
Sündinud 1994
Anna Triik-Põllusaar

Anna Põllusaar (12. september 1901 Pärnus – 21. märts 1998 Manly Vales, Sydney, Uus-Lõuna Wales, Austraalia; alates 1931. aastast Triik-Põllusaar) oli eesti kunstnik.

Ta õppis Kunstiühingu Pallas kunstikoolis selle asutamisest 1919. aastal kuni 1926. aastani ja uuesti aastatel 1932–1935. Esmalt sai ta õpetust Nikolai Triigi maaliateljees ning pärast Triigiga abiellumist siirdus Pallase skulptuuriateljeesse. Sellegipoolest moodustavad tema loomingu valdava osa joonistatud ja akvarellis teostatud realistlikud portreed, kus on näha Nikolai Triigi selget eeskuju.

Eesti kunstnikud
Sündinud 1902
Surnud 1998
Kiievi koobasklooster

Kiievi koobasklooster (ukraina keeles Києво-Печерська лавра, Eesti Entsüklopeedias Kiievi Petšerski suurklooster) on Kiievis asuv mungaklooster. See on Moskva Patriarhaadi Ukraina Õigeusu Kiriku keskuse asupaik. 

Koos Püha Sofia peakirikuga kuulub see UNESCO maailmapärandi nimistusse.

Klooster rajati aastal 1051.

Kiiev
Ukraina kloostrid
UNESCO maailmapärandi nimistu objektid Ukrainas
584 eKr

Aasta 584 enne Kristuse sündi ehk meie ajaarvamist. Vana-Roomas oli see CLXX (170.) aasta ab urbe condita.

Sündmused
...

Sündinud
Mandane, Cyrus Suure ema

Surnud
...

580. aastad eKr
585 eKr

Aasta 585 enne Kristuse sündi ehk meie ajaarvamist. Vana-Roomas oli see CLXIX (169.) aasta ab urbe condita.

Sündmused
...

Sündinud
Anaximenes, Vana-Kreeka filosoof

Surnud
...

580. aastad eKr
586 eKr

Aasta 586 enne Kristuse sündi ehk meie ajaarvamist. Vana-Roomas oli see CLXVIII (168.) aasta ab urbe condita.

Sündmused
...

Sündinud
...

Surnud
Ding, Vana-Hiina riigimees Zhou dünastiast

580. aastad eKr
Alisson Becker

Alisson Ramses Becker (tuntud lihtsalt kui Alisson Becker või Alisson; sündinud 2. oktoobril 1992 Novo Hamburgos) on Brasiilia jalgpallur, kes mängib väravavahina Inglismaa Premier League'i klubis Liverpool ja Brasiilia jalgpallikoondises.

Ta alustas klubikarjääri kodumaal Sport Club Internacionalis, mille noortesüsteemiga liitus ta 2002. aastal. Brasiilia kõrgliigas debüteeris ta Internacionali meeskonnas 2013. aastal. Internacionaliga võitis ta neljal korral Rio Grande do Suli osariigi meistrivõistlused Campeonato Gaúcho.

2016. aasta juulis liitus ta Itaalia kõrgliiga klubiga Roma. Esimesel hooajal oli ta Roma varuväravavaht. Hooajal 2016–17 kuulus ta Roma koosseisu 15 mängus, kuid liigas ta ühtegi mängu kirja ei saanud. Hooajal 2017–18 sai ta Roma põhiväravavahiks. Ta valiti hooajal 2017–18 Itaalia kõrgliiga parimaks väravavahiks ja hooaja sümboolsesse koosseisu. 2017–18 valiti ta UEFA Meistrite Liiga sümboolsesse koosseisu.

2018. aasta juulis liitus ta 66,8 miljoni naelsterlingi (72,5 miljoni euro) eest Liverpooliga. Ta sai sellega läbi aegade kallimaks väravavahiks, kuid mõni nädal hiljem ostis Chelsea Kepa Arrizabalaga veel kallimalt, 71,6 miljoni naelsterlingi eest. Hooajal 2018–2019 tegi Premier League'is väravavahtidest enim nullimänge – kokku 21. Samal hooajal valiti ta liiga parimaks väravavahiks. Lisaks võitis ta 2018–19 Liverpooliga Meistrite Liiga. Hooajal 2019–20 tuli ta Liverpooliga Inglismaa meistriks.

16. mail 2021 lõi ta Inglismaa kõrgliigas mängu viiendal lisaminutil värava West Bromwich Albioni vastu, saades kuuendaks väravavahiks, kes on Premier League'is skoori teinud.

Brasiilia jalgpallikoondises tegi Becker debüüdi 13. oktoobril 2015 MM-i valikmängus Venezuela vastu. Ta on kuulunud Brasiilia koondisse 2016. aasta Copa América Centenariol, 2018. aasta maailmameistrivõistlustel, 2019. aasta Copa Américal ja 2021. aasta Copa Américal. 2019. aasta Copa Américal tuli ta Brasiilia koondisega turniiri võitjaks ja Alisson valiti turniiri parimaks väravavahiks.

Tema vanem vend Muriel Becker on samuti jalgpalli väravavaht.

Saavutused 
Internacional
Campeonato Gaúcho: 2013, 2014, 2015, 2016
Liverpool
Premier League: 2019–20 
EFL Cup: 2021–22
UEFA Meistrite Liiga: 2018–19
Klubide maailmameistrivõistlused: 2019

Viited

Välislingid 

Brasiilia jalgpallurid
Sport Club Internacionali mängijad
AS Roma mängijad
Liverpool FC mängijad
Serie A mängijad
Premier League'i mängijad
Sündinud 1992
Ferrari 456

Ferrari 456 on eesmootoriga grand tourer, mis oli tootmises aastatel 1992–2003.

Auto on varustatud 12-silindrilise V-asetusega bensiinimootoriga ning 456 auto nimes tähendas mootori ühe silindri töömahtu - 456 cm3.

456 on ehitatud terasest ruumilisele toruraamile, selle ninaosa on komposiitmaterjalist ning teised välised kerepaneelid on valmistatud alumiiniumist.

Tootmismahud  
Autot valmistati kokku 3289 tükki:: 
456 GT: 1508
456 GTA: 403
456M GT: 668
456M GTA: 650

Viited 

456
Sõiduautomudelid
Sportautod
Namiibia pass

Namiibia kodaniku pass on dokument, mida väljastatakse Namiibia kodanikele rahvusvaheliseks reisimiseks. 

Namiibia passid on biomeetrilised passid alates 2018. aasta jaanuarist. Enne seda väljastatud passid kehtivad kuni kehtivusaja lõpuni.

Passid
Namiibia
Tartu Tehnikagümnaasium

Tartu Tehnikagümnaasium oli poiste reaalkallakuga õppeasutus, mis tegutses 1924 – 1931 aastatel Tartus.

1928–1931 oli kooli direktoriks Aleksander Raudsepp.

Eellugu 
1912. aastal alustas Tartu Kaubandusliku Hariduse Edendamise Seltsi poolt asutatud tegevust "Tartu Kaubandusliku Hariduse Edendamise Seltsi kommertskool" mis oli üld- ja kaubandusliku hariduse andmiseks. Antud koolil oli hiljem mitmeid nimesid:

 1918 – Tartu eesti ülemreaal-kommertskool.
 1918 – Tartu ülemreaal-, kommerts- ja põllutöökool.
 1919 – Tartu reaal-kommertskool.
 1920 – Tartu kommertskool.
 1923–1924 – Tartu I kommertsgümnaasium.
 1924 – reorganiseeriti see Tartu tehnikagümnaasiumiks.
 1931. aastal võttis Tartu linna haridusnõukogu vastu otsuse likvideerida Tartu Poeglaste Reaalgümnaasium ja Tartu tehnikagümnaasium ning nende baasil luua Tartu poeglaste gümnaasium.

Viited 

Tartu endised koolid
Poisid delfiiniga

"Poisid delfiiniga" on purskkaev-skulptuur, mis asub Tallinnas Virumäel. 

Purskkaevu koos seda ümbritseva alaga kavandas Virumäe jalamile 1945 Aleksander Niine.

Tallinna skulptuurid
Riia mustpeade maja

Riia mustpeade maja (läti keeles Rīgas Melngalvju nams; saksa keeles Das Schwarzhäupterhaus) on endine mustpeade maja Riia vanalinnas.

Maja ehitati 14. sajandil mustpeadele. 1580 ja 1886 tehti suured ümberehitused.

28. juunil 1941 pommitasid Saksamaa väed Riiat ja suuri purustusi sai ka mustpeade maja. 1948 lammutati maja maha. Maja rekonstrueeriti 1995-1999 Valērijs Karginsi eestvedamisel.

Välislingid
 

Riia ehitised
Benjamin Mendy

Benjamin Mendy (sündinud 17. juulil 1994 Longjumeau's) on Prantsusmaa jalgpallur, kes mängib vasakkaitsjana Premier League'i klubis Manchester City ja Prantsusmaa jalgpallikoondises.

Ta alustas klubikarjääri Le Havre'is, mille põhimeeskonnas debüteeris Prantsusmaa esiliiga hooajal 2011–12. 2013. aasta juulis liitus ta Prantsusmaa kõrgliiga klubiga Olympique de Marseille.

2016. aasta juunis sõlmis ta viieaastase lepingu Monacoga. Ta tuli klubiga hooajal 2016–17 Prantsusmaa meistriks ja valiti samal hooajal liiga sümboolsesse koosseisu.

2017. aasta juulis sõlmis ta viieaastase lepingu Manchester Cityga. Arvatav üleminekusumma oli 52 miljonit naelsterlingit. Hooaegadel 2017–18 ja 2018–19 on ta klubiga tulnud Inglismaa meistriks.

Debüüdi Prantsusmaa jalgpallikoondises tegi Mendy 25. märtsil 2017 MM-i valikmängus Luksemburgi vastu. 2018. aastal tuli ta Prantsusmaa koondisega maailmameistriks.

Saavutused 
Monaco
Ligue 1: 2016–17
Manchester City
Premier League: 2017–18, 2018–19
FA Community Shield: 2018

Viited

Välislingid 

Prantsusmaa jalgpallurid
Marseille Olympique'i jalgpallurid
AS Monaco FC jalgpallurid
Manchester City mängijad
Ligue 1 mängijad
Premier League'i mängijad
Sündinud 1994
Tsitramoon

Tsitramoon on valu vaigistav, verd vedeldav, palavikku alandav ja põletikuvastane ravim. Kasutatakse peavalu ja külmetushaiguste korral.

Üldteave 
Nimetus tsitramoon ei vasta praegusel ajal mitte ühegi konkreetse ravimi koostisele, vaid pigem tuletab see patsientidele meelde, milline toime on ravimil, millest oli endistes Nõukogude Liidu liiduvabariikides saanud tuttav bränd.

Traditsiooniline tsitramooni (Tabulettae "Citramonum") koostis:

atsetüülsalitsüülhape 0,24 g
fenatsetiin 0,18 g
kofeiin 0,03 g
kakao 0,015 g
sidrunhape 0,02 g

Sellise koostisega ravimit ei toodeta enam. Uusi ravimeid, mille nimetuses on sõna tsitramoon, toodetakse paljudes farmaatsiaettevõtetes. Sageli on nendel järgmine koostis:

atsetüülsalitsüülhape 0,24 g
paratsetamool 0,18 g
kofeiin 0,03 g

Fenatsetiini asendamine paratsetamooliga tsitramooni koostises on tingitud tõsistest kõrvalmõjudest, mis on seotud nefropaatia arenguga. Fenatsetiin on müügilt kõrvaldatud paljudes riikides, sealhulgas Venemaal. Paratsetamool on fenatsetiini peamine metaboliit keemiliselt lähedaste omaduste poolest. 

Fenatsetiini manustamisel avaldub organismis kiiresti valu vaigistav toime. Paratsetamool ei erine oluliselt fenatsetiinist valu vaigistava toime poolest. Sarnaselt fenatsetiiniga on sellel nõrk põletikuvastane toime. Paratsetamooli peamine eelis on väike toksilisus. Kakao ja sidrunhappe eemaldamine tsitramooni koostisest on tingitud nende komponentide ravimtoime olulise mõju puudumisest.

Ravimid
Sahmen

Sahmen (varem Sahme, ka Saamen, vene keeles Замен) oli Ida-Preisimaalt pärit literaadi- ja aadlisuguvõsa.

Ajalugu

Päritolu küsimus
XVIII sajandi algul Liivimaale rännanud Sahmenite suguvõsa esiisaks oli Abraham Sahme, kes elas XVI sajandil Königsbergis Altstadtis. Samal perioodil elasid linnas ka Rastenburgist (praegu Kętrzyn) pärit Lorenz Sahme järeltulijad. Sahmede sugupuu koostanud J. Gallandi arvates võis olla tegemist kahe erineva suguvõsaga. Magdalene Frese uuema käsitluse kohaselt ei ole küll võimalik nende liinide omavahelist sugulust tõendada, kuid ilmselt on siiski tegemist ühe ja sama suguvõsa erinevate harudega.

Suguvõsa liikmeid
Jakob Sahme (1579−1641), Königsbergi (Altstadt) raehärra
Jakob Sahme (1629−1680), filosoofiamagister, Kneiphofi pastor, Samlandi konsistooriumi assessor, Königsbergi ülikooli kreeka keele ja retoorika professor, rektor
Kornelius Sahme (1631−1690), Königsbergi (Kneiphof) raehärra
Christian Sahme (1663−1732), teoloogiadoktor, Neurossgarteni pastor, Königsbergi ülikooli teoloogiaprofessor, dekaan
Reinhold Friedrich von Sahme (1682−1753), tribunali- ja konsistooriuminõunik, Königsbergi ülikooli professor
Johann Jakob Sahmen (1700−1769), jurist, arhivaar, Tartu bürgermeister ja justiitsbürgermeister
Gotthold Friedrich von Saamen (1719−1803), Austria kindralmajor
Joseph Immanuel Sahmen (1750−1819), Apekalnsi pastor, Valga praostkonna praost, konistooriuminõunik
Gottlieb Franz Emanuel Sahmen (1789−1848), arstiteadlane, Tartu ülikooli professor
Joseph August Heinrich Sahmen (1829−1896), arstiteadlane, Tartu ülikooli eradotsent
Rudolf Ernst Hermann von Sahmen (1876−1945), filosoofiadoktor, keemik

Sahmeni suguvõsa mõisavaldused
Galiitsia:
Jałowe (alates 1871), Moczary (alates 1871), Zamlynie (alates 1871)
Liivimaa eesti distrikt:
Krabi (Schönangern) (1861−enne 1868), Pangodi (Spankau) (oli 1861, rendivaldus), Truuta (Gertudenhof) (1903−1904), Vidrike (Friedrichshof) (1903−1904)
Steiermark:
Friedrichshof (alates 1891)

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 180.
Frese, Magdalene. Der Dorpater Bürgermeister Johann Jakob Sahmen. – Ostdeutsche Familienkunde. Band 9. 29. Jahrgang. Heft 2. April - Juni 1981. Lk 205-207.
Gallandi, J. Königsberger Stadtgeschlechter (Forts. u. Schluss). – Altpreusschische Monatschrift. Neue Folge. Zwanzigster Band. Der Provinzial-Blätter LXXXVI. Band. Siebentes und achtes Heft. Königsberg in Pr.: Verlag von Ferd. Beyer´s Buchhandlung, 1883. Lk 567-643. Siin: 567-571 .
Gothaisches genealogisches Taschenbuch der Freiherrlichen Häuser auf das Jahr 1857. Siebenter Jahrgang. Gotha: bei Justus Perthes, 1857. Lk 635-638 .
Gothaisches Genealogisches Taschenbuch der Freiherrlichen Häuser auf das Jahr 1871. Ein und zwanzigster Jahrgang. Gotha: bei Justus Perthes, 1871. Lk 581-583 .
Gothaisches Genealogisches Taschenbuch der Freiherrlichen Häuser. 1905. Fünfundfünfigster Jahrgang. Gotha: Justus Perthes, 1905. Lk 677-678 .

Liivimaa immatrikuleerimata aadel
Olkusz

Olkusz on linn Poolas Väike-Poola vojevoodkonnas, Olkuszi maakonna ja Olkuszi valla halduskeskus. Olkusz asub Krakówist umbes 37 km loodes.

Olkuszit on ürikutes esmakordselt mainitud 1184. aastal, linnaõigused sai 1299. aastal.

Galerii

Viited

Väike-Poola vojevoodkonna linnad
710. aastad eKr



Sündmused ja suundumused
719 eKr – Huan Wang (Zhou dünastiast) saab Hiina valitsejaks.
718 eKr – Gyges saab Lüüdia valitsejaks.
717 eKr – Assüüria kuningas Sargon II vallutab hetiidide Carchemishi kindluse.
713 eKr – Numa Pompiliuse kalendrireform.
712 eKr – Numa Pompilius loob pontifex maximus'e ametikoha.

Tähtsad inimesed
...

Surnud
716 eKr – 5. või 7. juuli – Romulus
715 eKr või 716 eKr – Aahas, Juuda kuningas

8. sajand eKr
Ameerika Stafforshire'i terjer

Ameerika Stafforshire'i terjer on Ameerika Ühendriikidest pärit koeratõug.

Viited

Kirjandus 
 Renée Willes: All världens hundraser, Bromma 2003, ISBN 91-89090-79-9
 Desmond Morris: Dogs, North Pomfret, Vermont 2008, ISBN 978-1-57076-410-3
 American Staffordshire Terrier, Meet the Breeds, American Kennel Club (AKC)

Välislingid 
 Ameerika Staffordshire'i terjer saidil koer.ee

Ameerika Ühendriikide koeratõud
Bochnia

Bochnia on linn Poolas Väike-Poola vojevoodkonnas, Bochnia maakonna halduskeskus. Bochnia asub Krakówi kesklinnast umbes 37 km idakagus.

Ürikutes on Bochniat esmakordselt mainitud 1198. aastal, linnaõigused sai 1253. aastal. Soola leiukoht avastati Bochnias 1248. aastal, soola kaevandamist alustati 1251. aastal. Soolakaevandus tegutseb Bochnias tänaseni.

Galerii

Viited

Väike-Poola vojevoodkonna linnad
Dzidrumi

Dzidrumi on endine küla Lätis Hopa piirkonnas Hopa vallas. Küla jäi piirkonna keskusest Hopast 2 ja Riiast 177 km kaugusele.

Küla lähedalt läks mööda maantee P19.

Viited

Läti endised külad
Hopa piirkond
Dzeņi (Hopa piirkond)

Dzeņi on endine küla Lätis Hopa piirkonnas Hopa vallas. Küla jäi piirkonna keskusest Hopast 3 ja Riiast 178 km kaugusele.

Küla lähedalt läheb läbi maantee P19.

Viited

Läti endised külad
Hopa piirkond
Jaši

Jaši on endine küla Lätis Hopa piirkonnas Hopa vallas. Küla jäi piirkonna keskusest Hopast 1 ja Riiast 178 km kaugusele.

Külast läks läbi maantee P19.

Viited

Läti endised külad
Hopa piirkond
Lādezers

Lādezers (nõukogude perioodil Ausmas) on küla (vidējciems) Lätis Limbaži piirkonnas Limbaži vallas. Küla jääb piirkonna keskusest Limbažist 11 ja Riiast 75 km kaugusele Lāde järve kagukaldale. 

Lādezers tekkis Teise maailmasõja järel Lāde mõisa lähistele kui kolhoosi "Komunārs" (hiljem "Lādezers") keskasula.  Külas on raamatukogu,  postkontor ja põhikool. Seal tegutseb puidutööstus. Külas asuvad Lādezersi ja Ausmase bussipeatused.

Külast läheb läbi maantee P9. Lādezers jääb Põhja-Vidzeme biosfääri kaitsealale. Seal kasvav  Empagi kask ümbermõõduga 3,16 meetrit on looduskaitse all.

Asulas asub natsismiohvrite hukkamispaigas mälestusmärk.

Aastal 2007 oli külas 138 elanikku.

Viited

Limbaži piirkonna külad
Lāde

Lāde (varem ka Šķērstiņi) on küla (mazciems) Lätis Limbaži piirkonnas Limbaži vallas. Küla jääb piirkonna keskusest Limbažist 9,5 ja Riiast 73 km kaugusele.

Külas on postkontor ja raamatukogu,  mis asuvad endise Lāde kooli majas. Asula on kujunenud endise Lāde mõisa maadele Lāde vallamaja juurde. Külas asuvad Lādes skola ja Jaunlādes muiža bussipeatused.

Lādes kasvav tamm ümbermõõduga  4,27 meetrit on looduskaitse all. Küla jääb  Põhja-Vidzeme biosfääri kaitsealale.

Aastal 2017 oli külas 41 elanikku, aastal 2022 oli elanikke 34.

Vaata ka
Lāde raudteepeatus

Viited

Limbaži piirkonna külad
Jordanów

Jordanów on linn Poolas Väike-Poola vojevoodkonnas Sucha maakonnas. Linn asub Skawa jõe ääres. Jordanów asub Sucha Beskidzkast umbes 17 km kagus ja Krakówi kesklinnast umbes 47 km lõunas.

Jordanów on asutatud 1564. aastal. Linn sai nime selle asutaja aadliku Spytek Jordani järgi. 1581. aastal anti Jordanówile õigus aastalaatade korraldamiseks.

Aastatel 1975–1998 kuulus Jordanów Nowy Sączi vojevoodkonnas.

Viited

Väike-Poola vojevoodkonna linnad
Euroopa amet vabadusel, turvalisusel ja õigusel rajaneva ala suuremahuliste IT-süsteemide operatiivjuhtimiseks

Euroopa amet vabadusel, turvalisusel ja õigusel rajaneva ala suuremahuliste IT-süsteemide operatiivjuhtimiseks (eu-LISA) on Euroopa Liidu amet, mille ülesandeks on Euroopa Liidu suurte infosüsteemide ja sidetaristu operatiivjuhtimine. eu-LISA loodi 2011. aastal, et hallata teise põlvkonna Schengeni infosüsteemi (SIS II), viisainfosüsteemi (VIS) ja asüülitaotlejate sõrmejälgede infosüsteemi Eurodac. Ameti operatiivkeskus asub Prantsusmaal Strasbourgis, varurajatis Austrias Sankt Johann im Pongaus ja peakorter Tallinnas. 

eu-LISA haldus- ja juhtimisstruktuuri kuuluvad haldusnõukogu, nõuanderühmad ja tegevdirektor. Haldusnõukokku kuuluvad EL liikmesriikide ja Euroopa Komisjoni esindajad, tegevdirektor on alates 1. novembrist 2012 Krum Garkov.

eu-LISA ülesandeks on lisaks olemasolevat infosüsteemide haldamisele ka uute infosüsteemide väljatöötamine, ülesehitamine ja käitamine, mille hulka kuuluvad riiki sisenemise ja riigist väljumise süsteem, reisiinfo ja reisilubade süsteem ning karistusregistrite infosüsteem.

eu-LISA tegutses Tallinna kesklinnas Euroopa Majas kuni uue hoone valmimiseni Lennusadama lähedal. eu-LISA uus peahoone aadressil Vesilennuki 5 avati 19. septembril 2018  Hoone projekteerisid Üllar Ambos, Jaan Kuusemets, Pille Noole, Ioannis Lykouras ja Erko Luhaaru (DAGOpen OÜ, LÜNK arhitektid OÜ), sisekujunduse autorid on Margit Teikari ja Tuuli Trei (Stuudio TEMA OÜ).

Viited

Välislingid 
 Koduleht

Euroopa Liidu institutsioonid
Ryglice

Ryglice on linn Poolas Väike-Poola vojevoodkonnas Tarnówi maakonnas, Ryglice valla halduskeskus. Ryglice asub Tarnówist umbes 18 km kagus.

Ryglicet on ürikutes esimest korda mainitud 1301. aastal. Ryglice sai linnaõigused 1824. aastal, kuid kaotas need 1934. aastal. Uuesti sai Ryglice linnaõigused 2011. aastal.

Galerii

Viited

Väike-Poola vojevoodkonna linnad
Fedor von Bock

Moritz Albrecht Franz Friedrich Fedor von Bock (3. detsember 1880 - 4. mai 1945)  oli Saksa kindralfeldmarssal, kes teenis Saksa sõjaväes Teise maailmasõja ajal. Bock oli 1939. aastal Väegrupp Nordi ülem Poola invasiooni ajal, 1940. aastal juhtis ta Väegrupp B Prantsuse invasioonis. Hiljem juhtis ta Väegrupp Mittet Nõukogude Liidu ründamisel 1941. aastal; tema viimane juhitud armee oli Väegrupp Süd 1942. aastal.

Bock juhtis operatsiooni Taifuun, täielikult ebaõnnestunud katse vallutada Moskva 1941. aasta sügisel ja talvel. Wehrmachti rünnakut aeglustas tugev vastupanu Možaiski ümbruses, samuti "rasputitsa", vihma ja muda hooaeg Kesk-Venemaal. Nõukogude vasturünnak sundis peagi Saksa armee taganema ja Bock vabastati seejärel Adolf Hitleri käsul ametikohast.

Olles monarhist, ei olnud Bock poliitikaga seotud. Samas ei tahtnud ta ka Adolf Hitleri kukutamist ega kritiseerinud kunagi tsiviilelanike kohtlemist SS-i ja tema enda vägede poolt. Bockil oli ka sõnaõigust, privileeg mille Hitler laiendas talle ainult seetõttu, et ta oli lahingutes olnud edukas. 

Bock koos teise abikaasa ja kasulapsega tapeti 4. mail 1945 pikeeriva Briti hävitaja poolt, kui nad sõitsid autoga Hamburgi.

Viited

 Afflerbach, Holger (1996). Falkenhayn: Politisches Denken und Handeln im Kaiserreich. Munich: Oldenbourg.
 
 
 Gerbet, Klaus and Johnston, David. Generalfeldmarschall Fedor von Bock: The War Diary 1939–1945. Schiffer Publishing. 1 January 2000
 
 Horner, D. M., Jukes, Geoffrey. The Second World War: The Eastern Front 1941–1945. Osprey Publishing (25 July 2002)
 
 Mitcham, Samuel W. (2009). The Men of Barbarossa: Commanders of the German Invasion of Russia, 1941. Philadelphia: Casemate.
 
 

Saksamaa sõjaväelased Esimeses maailmasõjas
Preisi sõjaväelased
Saksamaa sõjaväelased Teises maailmasõjas
Rüütliristi kavalerid
Raudristi kavalerid
Sündinud 1880
Surnud 1945
Julia Sommer

Julia Sommer (sündinud 22. detsembril 1987) on Eesti poliitik.

16. novembril 2018 valiti Julia Sommer Eestimaa Ühendatud Vasakpartei ajutiseks juhiks ja detsembri algul toimunud erakonna kongressil erakonna esimeheks.

2019. aasta Riigikogu valimistel kandideeris ta Eestimaa Ühendatud Vasakpartei esinumbrina valimisringkonnas nr 4. Ta kogus 83 häält ja ei osutunud valituks.

2019. aasta Euroopa Parlamendi valimistel kandideeris Julia Sommer Eestimaa Ühendatud Vasakpartei ainsa kandidaadina. Ta kogus 221 häält ja ei osutunud valituks.

17. jaanuaril 2020 viidi Sommer Harju maakohtu otsusega Vasakpartei liikmeskonnast välja.

Viited

Eesti poliitikud
Sündinud 1987
Nabe küla

Nabe on küla (mazciems) Lätis Limbaži piirkonnas Limbaži vallas. Küla jääb piirkonna keskusest Limbažist 10 ja Riiast 63 km kaugusele.

Külast läheb läbi maantee V129. Seal asub Nabe bussipeatus. Nabe küla asub  Vitrupe kaldal.

Külas asub Nabe mõis. Nabe keskaegne vasallilinnus, mõisa hoonetekompleks ja 14. sajandil ehitatud Nabe lossi torn on muinsusmälestistena riikliku kaitse all. Kohaliku kaitse all on Nabe mõisa häärber, viinavabrik, kuur, ait, elumaja ja tootmishoone.

Nabe jääb Põhja-Vidzeme biosfääri kaitsealale. Kaitse all on saar ümbermõõduga 3,86 meetrit, hõberemmelgad ümbermõõtudega 4,8 ja 5 meetrit, Nabe tammed ning Nabe Siberi seedermänni tukk

Aastal 2007 oli külas 35 elanikku.

Viited

Limbaži piirkonna külad
Dauguļi (Kocēni piirkond)

Dauguļi on küla (vidējciems) Lätis Valmiera piirkonnas Dikļi vallas. Küla asub merepinnast 85 meetri kõrgusel ja jääb valla keskusest Dikļist 10, piirkonna keskusest Kocēnist 18 ning Riiast 97 km kaugusele.

Külast läheb läbi maantee P11. Seal asub põhiharidust andev Dauguļi eriinternaatkool. Külas on bussipeatused Dauguļu pasts (Dauguļi postkontor) ja Dauguļi.

Külas kasvavad Ceļmala teine tamm ümbermõõduga 5,5 meetrit, Kuitese hõberemmelgas ümbermõõduga 4,7 meetrit, Baueri pärn ümbermõõduga 4,3 meetrit ja Dauguļi mõisa lehised (esimesel ümbermõõt 4,5 meetrit, teisel 3,1 meetrit) on looduskaitse all.

Küla asub endise Dauguļi mõisa alal. Dauguļit mainitakse esmakordselt aastal 1529 kui Lielstraupe mõisale kuuluvat küla. Aastani 1949 asus seal Dauguļi valla keskus. Aastail 2009–2021 kuulus küla Kocēni piirkonda.

Aastal 2016 oli külas 156 elanikku, aastal 2021 oli elanikke 149.

Viited

Valmiera piirkonna külad
Rodion

Rodion on mehenimi.

2019. aasta seisuga oli see Eestis esinemissageduselt 426. mehenimi. 1. jaanuari 2019 seisuga oli Eestis eesnimi Rodion 214 mehel.

Nime tuntud kandjaid 
Rodion Denissov
Rodion Malinovski
...

Viited

Välislingid
 

Mehenimed
Semjon

Semjon (vene keeles Семён) on venepärane mehenimi.

2019. aasta seisuga oli see Eestis esinemissageduselt 386. mehenimi. 1. jaanuari 2019 seisuga oli Eestis eesnimi Semjon 263 mehel.

Nime tuntud kandjaid 
Semjon Budjonnõi
Semjon Farada
Semjon Uhke
...

Viited

Välislingid
 

Mehenimed
Justin

Justin on mehenimi.

2019. aasta seisuga oli see Eestis esinemissageduselt 2003. mehenimi. 1. jaanuari 2019 seisuga oli Eestis eesnimi Justin 12 mehel.

Nime tuntud kandjaid 
Justin Bieber
Justin Gatlin
Justin Petrone
...

Viited

Välislingid
 

Mehenimed
Wilhelm Ritter von Leeb

Wilhelm Josef Franz Ritter von Leeb (5. september 1876 – 29. aprill 1956) oli Teise maailmasõja ajal Saksa sõjaväelane ja sõjakurjategija. Leeb oli I maailmasõjas väga autasustatud ohvitser ja talle anti Max Josephi rist, mis andis talle aadli tiitli. Prantsusmaa invasioonis juhtis ta Väegrupp C ning tema teene oli Maginot' liinist läbimurre.

Operatsiooni Barbarossa - Nõukogude Liidu ründamisel - juhtis Leeb väegruppi Nord, mis läks läbi Balti riikide Leningradi (tänapäeva Peterburi) suunas, alustades kohale jõudes linna piiramist. Leebi juhitud üksused sooritasid sõjakuritegusid tsiviilelanikkonna vastu ja tegid tihedat koostööd SS-Einsatzgruppenitega, nende peamine ülesanne oli juutidest elanike mõrvamine osana holokaustist.

Leeb oli kasusaaja Adolf Hitleri altkäemaksu skeemist vanemate Wehrmachti ohvitseride jaoks, kes said 1941. aastal salajased, mitteametlikud kingitused 250 000 Reichsmarkist ja 1943. aastal 638 000 riigimarga väärtuses pärandvara. Nürnbergi protsessis mõisteti ta süüdi ja tal tuli kolm aastat viibida vanglas.

Viited
 
  Originally published as: 
 
 

Baieri sõjaväelased Esimeses maailmasõjas
Saksamaa sõjaväelased Teises maailmasõjas
Rüütliristi kavalerid
Raudristi kavalerid
Sündinud 1876
Surnud 1956
Eesti Post (ajaleht, 1950)

Eesti Post oli 1950–1975 Rootsis ilmunud ajaleht, mis vahendas uudiseid kodueestlaste ja pagulaseestlaste (eelkõige Rootsis elavate) kohta. 

Lehe Saksamaalt üle toomisel olid toimetajad Herman Puusepp ja Jüri Remmelgas. 1962. aastal hakkas ilmuma nimega Meie Post. 

Ilmus paar aastat Osvald Viirsoo toimetusel, 1965. aastast alates on toimetajaks Edgar Pärli. Eesti Postina jätkas ilmumist Malmös, väljaandja oli siis Ants-Michael Uesson, pikemat aega oli toimetaja Albert Kivikas, hiljem Osvald Viirsoo. 

1950–1962 ilmus ajaleht Stockholmis ja 1963–1975 Malmös.

Viited

Välislingid

Väliseesti ajalehed
Eesti kultuur Rootsis
Mungalillelised

Mungalillelised (Tropaeolaceae) on õistaimede sugukond kapsalaadsete seltsist.

Eestis ei kasva sellesse sugukonda kuuluvaid pärismaiseid taimeliike.

Perekondi 
mungalill (Tropaeolum)

 
Kapsalaadsed
Timm Klose

Timm Klose (sündinud 9. mail 1988 Frankfurdis) on Šveitsi jalgpallur, kes mängib keskkaitsjana Inglismaa esiliigaklubis Bristol City,

Ta sündis Saksamaal Saksa isa ja Šveitsi ema pojana. Viieaastasena kolis ta oma ema kodulinna Baseli Šveitsis. Noorena mängis Klose BSC Old Boysi ja FC Baseli noortemeeskondades.

2009. aastal liitus ta Šveitsi esiliiga klubiga Thun, kellega tõusis hooajal 2009–10 Šveitsi kõrgliigasse. Seejärel mängis ta Saksamaa kõrgliigaklubides, aastatel 2011–2013 1. FC Nürnbergis ja 2013–2016 VfL Wolfsburgis.

2016. aasta jaanuaris liitus ta Inglismaa kõrgliigasse kuuluva Norwich Cityga, kellega sõlmis kolme ja poole aasta pikkuse lepingu. Esimese värava lõi ta klubi meeskonnas 2. aprillil 2016 liigamängus Newcastle Unitedi vastu. Aastatel 2016–2019 mängis ta Norwich Cityga kolm hooaega Inglismaa esiliigas. Hooajal 2018–19 võideti esiliiga ja tõusti tagasi kõrgliigasse. 2019. aasta mais sõlmis ta klubiga uue kolmeaastase lepingu. Hooajal 2020/21 oli ta Norwich Cityst laenul Šveitsi kõrgliigaklubis FC Basel.

2022. aasta jaanuaris liitus ta Bristol Cityga.

Šveitsi jalgpallikoondises tegi Klose debüüdi 10. augustil 2011 sõprusmängus Liechtensteini vastu. 2012. aasta suveolümpiamängude jalgpalliturniiril kuulus ta Šveitsi olümpiameeskonda.

Saavutused 
FC Thun
Swiss Challenge League: 2009–10
VfL Wolfsburg
DFB-Pokal: 2014–15
DFL-Supercup: 2015
Norwich City
EFL Championship: 2018–19

Viited 

Šveitsi jalgpallurid
1. FC Nürnbergi jalgpallurid
VfL Wolfsburgi mängijad
Norwich City FC jalgpallurid
FC Baseli jalgpallurid
Bristol City FC mängijad
Bundesliga mängijad
Premier League'i mängijad
The Championshipi mängijad
Sündinud 1988
Tanuseenelaadsed

Tanuseenelaadsed (Phallales) on kandseente selts.

Sugukondi 
Phallaceae – tanuseenelised
David Bassiladze

David Bassiladze (vene keeles Давид Дианозович Басиладзе) oli NSV Liidu arhitekt.

Ta oli Nõukogude Liidu arhitektide liidu liige.

Tema projekteeritud on raadiokeskus Guineal Conakrys (1961)  ning Tallinna teletorn (ehitati 1975–1980).

Viited 

NSV Liidu arhitektid
Szczawnica

Szczawnica on linn Poolas Väike-Poola vojevoodkonnas Nowy Targi maakonnas, Szczawnica valla halduskeskus.

Linn asub Sądecki Beskiidide eelmäestikus, Slovakkia piiri ääres.

Szczawnica on kuurortlinn, seal asuvad mineraalvee allikad.

Ürikutes on Szczawnicat esimest korda mainitud 1413. aastal. Szczawnica hakkas kuurordiks kujunema alates 19. sajandi keskpaigast. Linnaõigused sai Szczawnica 1962. aastal.

Galerii

Viited

Väike-Poola vojevoodkonna linnad
Künnapa oja

Künnapa oja (ka Saiga oja) on oja Sakala kõrgustiku põhjaosas, Viljandi maakonnas Põhja-Sakala vallas, Oe oja vasakpoolne lisajõgi.

Oja pikkus on 10 km, valgla pindala 11 km², langus 30,5 m ja lang 3,05 m/km. Oja saab alguse 72,5 m kõrgusel Riiassaare külas ning suubub Ülde ja Kuhjavere küla piiril 42 m kõrgusel vasakult poolt Oe ojasse 6 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.

Viited

Välislingid

Põhja-Sakala valla jõed
Pärnu alamvesikond
Pärnu jõgikond
Zambrów

Zambrów on linn Poolas Podlaasia vojevoodkonnas, Zambrówi maakonna halduskeskus. Zambrów asub Białystokist umbes 63 km läänes.

Zambrówit on ürikutes esmakordselt mainitud 1283. aastal, linnaõigused sai 1430. aastal.

Galerii

Viited

Podlaasia vojevoodkonna linnad
Jēņi

Jēņi (varasema nimega Jēnis) on asula (varem küla staatuses) Lätis Strenči piirkonnas. Küla jääb piirkonna keskusest Strenčist 10,3 ja Riiast 127,8 km kaugusele.

Külast läheb läbi maantee V232.

Viited

Läti külad
Strenči piirkond
VEF-Biķernieki

VEF-Biķernieki (ka VEFa Biķernieki või Vefa Biķernieki) on küla (vasarnīcu ciems ehk suvilapiirkond) Lätis Saulkrasti piirkonnas Saulkrasti vallas. Küla jääb piirkonna keskusest Saulkrastist 6,2 ja Riiast 48 km kaugusele. Külast voolab läbi Pēterupe.

Külast läheb läbi maantee P6. Seal asuvad Jauninči ja Cinīši bussipeatused.

Aastal 2017 oli külas 186 elanikku, aastal 2019 oli elanikke 266.

Vaata ka
VEF
Biķernieki

Viited

Saulkrasti piirkonna külad
Pabaži küla

Pabaži on küla (vidējciems) Lätis Saulkrasti piirkonna Sēja vallas.

Külast läheb läbi maantee V88. Pabaži on kujunenud endise Pabaži mõisa (Pabbasch) keskuse juurde. Seal asub raamatukogu. Külas on Dravnieki ja Pabaži bussipeatused.

Aastal 2012 oli külas 669 elanikku. Aastal 2018 oli elanikke 326, aastal 2019 aga 385.

Viited

Saulkrasti piirkonna külad
Andrychów

Andrychów on linn Poolas Väike-Poola vojevoodkonnas Wadowice maakonnas, Andrychówi valla halduskeskus. Andrychów asub Wadowicest ligi 12 km läänes.

Andrychówit on ürikutes esmakordselt mainitud 1344. aastal, kuid asula oli olemas juba 13. sajandi lõpul. Linnaõigused sai Andrychów 1767. aastal.

Galerii

Viited

Väike-Poola vojevoodkonna linnad
Libiąż

Libiąż on linn Poolas Väike-Poola vojevoodkonnas Chrzanówi maakonnas, Libiążi valla halduskeskus. Libiąż asub Chrzanówist vahetult edelas ja Krakówi kesklinnast umbes 45 km läänes.

Libiążi on ürikutes esmakordselt mainitud 1238. aastal. Kolmanda Poola jagamise tagajärjel läks Libiąż 1795. aastal Habsburgide Austria keisririigis võimu alla. Tööstuslik areng algas pärast raudteeühenduse saamist 1856. aastal. Linnaõigused sai Libiąż 1969. aastal.

Libiążis asub 1907. aastal rajatud kivisöekaevandus "Janina".

Galerii

Viited

Väike-Poola vojevoodkonna linnad
Turaida (Krimulda piirkond)

Turaida on küla (vidējciems) Lätis Sigulda piirkonna Krimulda vallas  
Sigulda linna kõrval (Turaida). Küla jääb valla keskusest Raganast 10 ja Riiast 57 km kaugusele.

Külast lähevad läbi maanteed P7 ja P8. Sinna jäävad Pakuļi, Turaida ja Kungu rija bussipeatused. Seal asub põhikool.

Küla kujunes endise Turaida mõisa keskuse juurde. Aastal 1953 arvati Turaida piiskopilinnuse ümbruskond ja Koiva jõe orgu jääv küla osa Sigulda koosseisu. Aastatel 2009–2021 kuulus küla Krimulda piirkonda.

Muinsusmälestistest on kohaliku kaitse all Jelgavkalni muinasasula. Külla jääb osaliselt Turaida muuseumreservaat. Külas asub Teises maailmasõjas hukkunud sõdurite vennaskalmistu, mis on tähistatud mälestuskiviga.

Turaida jääb Gauja rahvusparki. Looduskaitse all on tammed kõrgusega 36, 23,5, 28 ja 27 meetrit, mets-õunapuud kõrgusega 20 ja 15 meetrit ning kaks mets-õunapuud kõrgusega 12 meetrit, saar kõrgusega 23 meetrit, vaher kõrgusega 22 meetrit, mõisavalitseja maja tammed ning Pesutamm.

Aastal 2018 oli külas 185 elanikku. Aastal 2022 oli elanikke 195.

Viited

Sigulda piirkonna külad
Inciems

Inciems on küla (lielciems) Lätis Sigulda piirkonna Krimulda vallas. Küla jääb piirkonna keskusest Raganast 14 ja Riiast 59 km kaugusele.

Külast lähevad läbi maanteed A3 ja P8. Inciems jääb Gauja rahvusparki. Külas on raamatukogu. Sinna jäävad Krustiņi, Daudase ja Inciemsi bussipeatused.

Küla asub endise Inciemsi mõisa alal. Pärast 1920. aasta maareformi määrati Tiesenhausenitele kuulunud mõis koos pargiga Anšlavs Eglītise isale, kirjanik Viktors Eglītisele. Anšlavs Eglītise mälestuste romaani "Pansion lossis" (Libri Livoniae, Tallinn 2015. ISBN 9789949386697) tegevus leiab aset Inciemsi mõisas. Kirjaniku 100. sünniaastapäeva puhul avati mõisapargis talle mälestusmärk.

Aastatel 2009–2021 kuulus küla Krimulda piirkonda. Aastal 2018 oli külas 550 elanikku, aastal 2022 oli elanikke 539.

Viited

Sigulda piirkonna külad